钦定古今图书集成/明伦汇编/氏族典/第192卷 > 《廖用贤尚友录》 > 姚绍之
## 钦定古今图书集成/明伦汇编/氏族典/第192卷 > 《廖用贤尚友录》 > 姚绍之

按《唐书姚绍之传》：“绍之，湖州武康人。初以鸾台典仪，
累迁监察御史。中宗时，武三思烝僭不轨，王同皎、张
仲之、祖延庆等谋杀之。事觉，诏绍之与左台大夫李
承嘉按治，绍之诬以谋反，皆论族，擢左台侍御史，坐
赃，狱具，得赃五百万，法当死。韦后女弟救请，故减死，
贬琼山尉。俄逃还京，万年尉捕击，折其足，更授南陵”
令，员外置。开元中，为括州长史同正，不得与州事，死。